open-index/open-wikipedia-markdown huggingface dataset:
Ουίλμινγκτον (Βόρεια Καρολίνα)

Το **Ουίλμινγκτον** (αγγλικά: *Wilmington*) είναι παραθαλάσσια πόλη και λιμένας στη νοτιοανατολική Βόρεια Καρολίνα, αποτελεί δε το διοικητικό κέντρο της κομητείας του Νιού Χάνοβερ (New Hanover). Σύμφωνα με την απογραφή του 2010 είναι η όγδοη μεγαλύτερη πόλη της πολιτείας με 112.067 κατοίκους. Πρόκειται για την σημαντικότερη πόλη της ομώνυμης μητροπολιτικής περιοχής, στην οποία ανήκουν οι κομητείες Νιού Χάνοβερ και Πέντερ (Pender).

Το Ουίλμινγκτον χτίστηκε από Ευρωπαίους αποίκους κατά μήκος του ποταμού Κέηπ Φήαρ (Cape Fear). Το ιστορικό κέντρο του έχει πεζόδρομο μήκους ενός μιλίου κατά μήκος του ποταμού, που κατασκευάστηκε αρχικά ως τουριστικό αξιοθέατο. Το 2014 οι ποτάμιες όχθες της πόλης ανακηρύχθηκαν οι καλύτερες των ΗΠΑ ("Best American Riverfront") από την USA Today. Βρίσκεται πολύ κοντά σε αρκετές παραλίες και οι κάτοικοί του ζουν ανάμεσα στον ποταμό και τον ωκεανό, με τέσσερις παράκτιες κοινότητες να απέχουν ελάχιστα από το κέντρο.

Το 2003 ανακηρύχθηκε από το Κογκρέσο των ΗΠΑ "Πόλη της Ακτοφυλακής" ("Coast Guard City"). Στο Ουίλμινγκτον έχει επίσης την βάση του και το σκάφος της Ακτοφυλακής USCGC ''Diligence'', ενώ ως μουσείο και αξιοθέατο βρίσκεται εκεί το ιστορικό θωρηκτό του Δευτέρου Παγκοσμίου Πολέμου USS ''North Carolina''.

## Παραπομπές


## Εξωτερικοί σύνδεσμοι

* Official website of Wilmington, NC
* Official website of New Hanover County, NC

Κατηγορία:Πόλεις της Βόρειας Καρολίνας
Κατηγορία:Έδρες κομητειών της Βόρειας Καρολίνας
Τζέιμς Κάρπεντερ

Ο **Τζέιμς Κάρπεντερ** (, 1840&ndash;1899) ήταν Βρετανός αστρονόμος ο οποίος εργάστηκε στο Αστεροσκοπείο του Γκρήνουιτς. Τη δεκαετία του 1860 πραγματοποίησε εκεί τις πρώτες παρατηρήσεις αστρικών φασμάτων υπό την επίβλεψη του Τζωρτζ Μπίντελ Αίρυ. Στα 1861&ndash;62 ήταν ένας από τους αστρονόμους που κατάφεραν να παρατηρήσουν τη σκοτεινή κάτω πλευρά των δακτυλίων του Κρόνου.

Το 1871 ο μηχανικός Τζέιμς Νάσμυθ (James Nasmyth) συνεργάσθηκε με τον Κάρπεντερ προκειμένου να εκδώσουν βιβλίο για τη Σελήνη, το οποίο έφερε τον τίτλο *The Moon: Considered as a Planet, a World, and a Satellite*. Το έργο αυτό ήταν εικονογραφημένο με φωτογραφίες γύψινων μοντέλων που αναπαριστούσαν τη σεληνιακή επιφάνεια, με φωτισμό από διάφορες γωνίες. Το τελικό αποτέλεσμα της απεικόνισης ήταν ανώτερο από τις πραγματικές φωτογραφίες της Σελήνης εκείνης της εποχής. Νάσμυθ και Κάρπεντερ θεώρησαν ότι οι σεληνιακοί κρατήρες οφείλονταν στην ηφαιστειακή δραστηριότητα, όμως η θέση τους αυτή αποδείχθηκε αργότερα εσφαλμένη.

Ο κρατήρας Κάρπεντερ στην ορατή από τη Γη πλευρά της Σελήνης ονομάσθηκε έτσι προς τιμή των Τζέιμς Κάρπεντερ και Έντγουιν Φράνσις Κάρπεντερ (Edwin Francis Carpenter).

## Παραπομπές


Κατηγορία:Βρετανοί αστρονόμοι
Κατηγορία:Αστρονόμοι του 19ου αιώνα
Μασκαράς

**Μασκαράς** ονομάζεται ο μεταμφιεσμένος κατά τις Απόκριες. Η λέξη προέρχεται απ' την Ιταλική λέξη maska και 
σημαίνει **προσωπιδοφόρος**. Φυσικά σήμερα στη γλώσσα μας τη λέξη αυτή την χρησιμοποιούμε για να χαρακτηρίσουμε 
τους μεταμφιεσμένους ανθρώπους την περίοδο των Απόκρεων είτε έχουν καλυμμένο το πρόσωπό τους με μάσκα είτε όχι. Οι 
μασκαράδες κυκλοφορούν στο δρόμο, μπαίνουν στα κέντρα, χορεύουν, πειράζονται και γλεντούν. 

Κατηγορία:Απόκριες
Baba O'Riley

To **Baba O'Riley** (γνωστό λανθασμένα και ως *Teenage Wasteland*) είναι ένα τραγούδι του Αγγλικού Rock συγκροτήματος The Who. Είναι το εναρκτήριο κομμάτι του πέμπτου δίσκου τους, *[[Who's Next]]*, και κυκλοφόρησε στην Ευρώπη ως single, το 1971, μαζί με το My Wife.

Ο Ρότζερ Ντάλτρι ερμηνεύει όλα τα φωνητικά του κομματιού, εκτός από το σημείο *Don't cry/don't raise your eye/it's only teenage wasteland*, που τραγουδά ο Πιτ Τάουνσεντ. Ο τίτλος του κομματιού είναι ο συνδυασμός δύο ονομάτων που επηρέασαν τον Τάουνσεντ φιλοσοφικά και μουσικά, δηλαδή Μέχερ Μπάμπα και Τέρι Ράιλι.

Το κομμάτι συμπεριλήφθηκε στη λίστα του περιοδικού *[[Time]]*, στα 100 καλύτερα τραγούδια όλων των εποχών, ενώ το περιοδικό *[[Rolling Stone]]* το συμπεριέλαβε στη λίστα Κατάλογος με τα 500 σημαντικότερα τραγούδια όλων των εποχών,  επίσης συμπεριλαμβάνεται και στο Rock and Roll Hall of Fame. Τέλος, έχει χρησιμοποιηθεί σε αρκετά ταινίες και τηλεοπτικές σειρές.

## Παραπομπές


Κατηγορία:Τραγούδια του 1971
Κατηγορία:Τραγούδια των The Who
Κατηγορία:Singles του 1971
Κατηγορία:Singles της Decca Records
Συμφωνία Σάικς–Πικό

Η **Συμφωνία Σάικς–Πικό** (αγγλικά: *Sykes–Picot Agreement*, γαλλικά: *Accords Sykes-Picot*) ήταν μυστικό σύμφωνο που συνήφθη τον Μάιο του 1916, ανάμεσα στη Μεγάλη Βρετανία και τη Γαλλία και είχε και τη συναίνεση της Ρωσίας. Με αυτό μοιράζονταν σε σφαίρες επιρροής και ελέγχου της Μεγάλης Βρετανίας, της Γαλλίας και αρχικά και της Ρωσίας, εδάφη της Οθωμανικής Αυτοκρατορίας στη σημερινή Τουρκία, τη Μέση Ανατολή, το Ιράκ και τη Συρία. Η ονομασία του συμφώνου προέρχεται από τα ονόματα των Μαρκ Σάικς και Φρανσουά Ζωρζ-Πικό, που ήταν οι διπλωμάτες της Μεγάλης Βρετανίας και της Γαλλίας αντίστοιχα και οι οποίοι διαμόρφωσαν τους όρους του.

Ειδικότερα το εν λόγω σύμφωνο προέβλεπε ότι μετά το τέλος του Α΄ Παγκοσμίου Πολέμου: α) η Ρωσία θα αποκτούσε την επαρχία του Ερζερούμ, του Βαν, της Τραπεζούντας και του Μπιλίς β) η Γαλλία θα αποκτούσε τον Λίβανο, τα παράλια της Συρίας, τα Άδανα, την Κιλικία, το Γκαζίαντεπ, την Ούρφα, το Μαρντίν, το Ντιγιάρμπακιρ και την Μοσούλη γ) η Μεγάλη Βρετανία θα αποκτούσε την νότια Μεσοποταμία με τη Βαγδάτη και τα λιμάνια της Χάιφας και της Άκρας (σημερινό Ισραήλ) και δ) η Παλαιστίνη θα ετίθετο υπο διεθνές καθεστώς. Επίσης προέβλεπε ότι στις περιοχές που θα ήταν στη βρετανική και στη γαλλική σφαίρα επιρροής θα σχηματιζόταν μια συνομοσπονδία αραβικών κρατών ή ένα ανεξάρτητο αραβικό κράτος.

Μετά την Οκτωβριανή Επανάσταση στη Ρωσία (Οκτώβριος 1917) οι Μπολσεβίκοι ανακάλυψαν το μυστικό αυτό σύμφωνο και το δημοσίευσαν στις 23 Νοεμβρίου του 1917 στις εφημερίδες *Izvestia* και *Pravda*. Τρεις ημέρες αργότερα δημοσιεύτηκε και στη βρετανική *[[The Guardian|Guardian]]*.

## Εικόνες

 Mark Sykes00.jpg|Μαρκ Σάικς
 François Georges-Picot cropped.JPG|Φρανσουά Ζωρζ-Πικό


## Δείτε επίσης
* Διακήρυξη Μπάλφουρ

## Παραπομπές


## Εξωτερικοί σύνδεσμοι

* The Sykes–Picot Agreement
* Sykes-Picot from Yale

Κατηγορία:Διεθνείς συνθήκες
Αεροδρόμιο Μαριτσών / Ρόδου

**Στρατιωτικό Αεροδρόμιο<br />Μαρίτσων - Ρόδου**


Γενικά



IATA
---
ICAO
LGRD


Τύπος Αεροδρομίου
Στρατιωτικό




Χειριστής
Ελληνική Πολεμική Αεροπορία




Εξυπηρετεί
Ρόδος


Υψόμετρο
62 μέτρα


Γεωγραφικές Συντεταγμένες
36°23′04"N

28°07′04"E





Διάδρομοι



Κατεύθυνση
Μήκος
Επιφάνεια



Πόδια
Μέτρα



08R / 26L
7.874
2.400
Άσφαλτος


14R /32L

3.937
1.200
Άσφαλτος


Το **Αεροδρόμιο Ρόδου - Μαριτσών** (συντομογραφία IATA: **LGRD**) είναι ένα στρατιωτικό αεροδρόμιο που βρίσκεται στο νησί της Ρόδου, 14 χιλιόμετρα νοτιοδυτικά από την πόλη της Ρόδου, κοντά στο ομώνυμο χωριό Μαριτσά, και 3 χιλιόμετρα νότια από τον νέο Κρατικό Αερολιμένα Ρόδου Διαγόρας. 

## Ιστορικό
Το αεροδρόμιο χτίστηκε το 1938 κατά την Ιταλική κατοχή των Δωδεκανήσων ως αεροπορική βάση για την *[[Regia Aeronautica]]* και ονομαζόταν *Aeroporto di Martisa "G.Pessi Parvis"* . Ο Ιταλικός κωδικός του αεροδρομίου ήταν 801. Ήταν έδρα μια σμηναρχίας βομβαρδιστικών τύπου Savoia-Marchetti SM.81 και μιας σμηναρχίας μαχητικών τύπου Fiat CR.32. Το 1940, κατά τη διάρκεια του Β' Παγκοσμίου Πολέμου, βομβαρδίστηκε από τη Βρετανική Βασιλική Αεροπορία, αλλά παρέμεινε υπό Ιταλικό έλεγχο μέχρι τη Μάχη της Δωδεκανήσου όταν έπεσε υπό Γερμανικό έλεγχο.
[thumb|[Boeing 707 και Boeing 727 της Condor στο Αεροδρόμιο Μαριτσών το 1972.]]
Μετά τον πόλεμο, έγινε το κυρίως αεροδρόμιο του νησιού μέχρι το 1977, όταν εγκαινιάστηκε ο Κρατικός Αερολιμένας Ρόδου "Διαγόρας". Από τότε, το αεροδρόμιο Μαρίτσων λειτουργεί ως βάση για την Πολεμική Αεροπορία, ώντας έδρα για ελικόπτερα έρευνας και διάσωσης (SAR) τύπου Super Puma.

## Παραπομπές


## Εξωτερικοί σύνδεσμοι
* Accident history for LGRD at Aviation Safety Network

Κατηγορία:Στρατιωτικά αεροδρόμια στην Ελλάδα
Θέτις (αποσαφήνιση)

Το όνομα **Θέτις** μπορεί να αναφέρεται στα παρακάτω:

;Μυθολογία
* Θέτις - μία από τις Νηρηίδες της ελληνικής μυθολογίας

;Αστρονομία
* 17 Θέτις - αστεροειδής της Κύριας Ζώνης Αστεροειδών

;Πλοία
* Θέτις ΙΙ (τορπιλοβόλο) - πλοίο του Ελληνικού Πολεμικού Ναυτικού
* Θέτις ΙΙΙ (φραγματοθέτις) - πλοίο του Ελληνικού Πολεμικού Ναυτικού
Λιμένας του Ελευθερίου

Ο **Λιμένας του Ελευθερίου**, ο οποίος έγινε αργότερα γνωστός ως **Λιμένας του [[Θεοδόσιος Α΄|Θεοδοσίου]]** () ήταν ένα από τα λιμάνια της παλαιάς Κωνσταντινούπολης, της πρωτεύουσας της Βυζαντινής Αυτοκρατορίας, το οποίο ευρίσκεται κάτω από την σημερινή συνοικία του Γιενικαπί της Κωνσταντινούπολης στην Τουρκία.

Το λιμάνι ευρισκόταν στο νότιο τμήμα της χερσονήσου πάνω στην οποία η πόλη ήταν χτισμένη, με κατεύθυνση προς την Θάλασσα του Μαρμαρά. Τα υπόλοιπα λιμάνια της πόλης ήσαν ο Λιμένας του Ιουλιανού και ο μικρός λιμένας του ανακτόρου του Βουκολέοντα, επίσης επί της νότιας ακτής, καθώς και οι λιμένες των Νεωρίων και του Προσφόριου στο βόρειο τμήμα. Ο λιμένας ανεγέρθηκε κατά τα τέλη του 4ου αιώνα, στην διάρκεια της βασιλείας του Θεοδοσίου Α΄, ενώ αποτέλεσε το σημαντικότερο κέντρο εμπορίου της πόλης κατά την Ύστερη Αρχαιότητα. Η περιοχή αργότερα μετατράπηκε σε αγροτικές γαίες, λόγω των επιπτώσεων της διάβρωσης και των προσχώσεων. Κατά την οθωμανική περίοδο, η περιοχή κατοικήθηκε.

Τον Νοέμβριο του 2005, εργάτες του Σχεδίου Διάβασης του Βοσπόρου ανακάλυψαν επικαλυμμένα με ιλύ κατάλοιπα του λιμένα. Ανασκαφές αποκάλυψαν την ύπαρξη και την ακριβή θέση τού, χρονολογούμενου από τον 4ο αιώνα, Λιμένα του Θεοδοσίου. Εκεί, αρχαιολόγοι ανέσκαψαν κατάλοιπα  των τειχών της πόλης από την εποχή του Κωνσταντίνου Α΄, καθώς και τα κατάλοιπα άνω των 35 Βυζαντινών πλοίων χρονολογούμενων από τον 7ο έως τον 10ο αιώνα, συμπεριλαμβανομένου αριθμού Βυζαντινών γαλερών, κατάλοιπα των οποίων ουδέποτε είχαν ανευρεθεί παλαιότερα. Επίσης, οι ανασκαφές αποκάλυψαν την αρχαιότερη ένδειξη κατοίκησης της Κωνσταντινούπολης, καθώς ανευρέθησαν χειροποίητα αντικείμενα, μεταξύ των οποίων αμφορείς, όστρακα, όστρεα, τμήματα οστών, σκελετοί αλόγων, καθώς και εννέα ανθρώπινοι σκελετοί οι οποίοι ανευρέθησαν εντός ενός σάκου, με την χρονολογία τους να ανάγεται στο 6.000 π.Χ.

## Έκθεση Φωτογραφιών

File:Byzantine artefacts Eleutherion.jpg|Διάφορα αρχαιολογικά ευρήματα χρονολογούμενα από την βυζαντινή περίοδο.
File:Oil lamps Theodosius Port.JPG|Λυχνάρια ανασκαμμένα στο Γιενικαπί.
File:Ayak izleri.JPG|Αποτυπώματα πατημασιών ανασκαμμένα στο Γιενικαπί.
File:Tohumlar.JPG|Σπόροι ανασκαμμένα στο Γιενικαπί.
File:Tabak vb.JPG|Οικιακά είδη και σερβίτσια ανασκαμμένα στο Γιενικαπί.
File:Hayvanlar.JPG|Οστά ζώων ανασκαμμένα στο Γιενικαπί.


## Παραπομπές


## Εξωτερικοί Σύνδεσμοι

Κατηγορία:Αρχαιολογικοί τόποι στην Περιοχή του Μαρμαρά
Κατηγορία:Ενάλια αρχαιολογία
Κατηγορία:Βυζαντινό ναυτικό
Κατηγορία:Λιμένες της Βυζαντινής Κωνσταντινούπολης
Αμφιτρίτη (αποσαφήνιση)

Το όνομα **Αμφιτρίτη** μπορεί να αναφέρεται στα παρακάτω:

;Μυθολογία
* Αμφιτρίτη - θεά της ελληνικής μυθολογίας, σύζυγος του Ποσειδώνα

;Αστρονομία
* 29 Αμφιτρίτη - αστεροειδής της Κύριας Ζώνης Αστεροειδών

;Γεωγραφία
* Αμφιτρίτη Έβρου - οικισμός στο νομό Έβρου.

;Πλοία
* Αμφιτρίτη ΙΙΙ (ατμοβάρις) - πλοίο του Ελληνικού Πολεμικού Ναυτικού
* Αμφιτρίτη IV (θαλαμηγός) - πλοίο του Ελληνικού Πολεμικού Ναυτικού
* Αμφιτρίτη V (ατμόπλοιο) - πλοίο του Ελληνικού Πολεμικού Ναυτικού
* Αμφιτρίτη VI (υποβρύχιο) - πλοίο του Ελληνικού Πολεμικού Ναυτικού
* Αμφιτρίτη VII (υποβρύχιο) - πλοίο του Ελληνικού Πολεμικού Ναυτικού
* Αμφιτρίτη IX (υποβρύχιο) - πλοίο του Ελληνικού Πολεμικού Ναυτικού

;Λοιπά
* Αμφιτρίτη (Εθνικό Αρχαιολογικό Μουσείο αρ. 236) - γλυπτό που εκτίθεται στο Εθνικό Αρχαιολογικό Μουσείο
My Generation (τραγούδι)

To **My Generation** είναι ένα τραγούδι του αγγλικού Rock συγκροτήματος The Who, το οποίο έγινε μεγάλη επιτυχία και ένα από τα πιο γνωστά του τραγούδια. Το τραγούδι κυκλοφόρησε στο ντεμπούτο άλμπουμ του συγκροτήματος. Το περιοδικό *[[Rolling Stone]]* το κατέταξε στη 11η θέση, στη λίστα του Κατάλογος με τα 500 σημαντικότερα τραγούδια όλων των εποχών, ενώ ο τηλεοπτικός σταθμός VH1, το κατέταξε 13ο στη λίστα με τα 100 Σπουδαιότερα Rock n' Roll Τραγούδια όλων των εποχών. Ο ίδιος σταθμός το κατέταξε 37ο στη λίστα του με τα Σπουδαιότερα Hard Rock Τραγούδια όλων των εποχών. Το τραγούδι είναι μέρος του Rock and Roll Hall of Fame και του Grammy Hall of Fame.

Το κομμάτι κυκλοφόρησε ως single στις 29 Οκτωβρίου του 1965, φτάνοντας στη θέση 2 του βρετανικού τσαρτ, η οποία είναι και η υψηλότερη για το συγκρότημα στο Νησί, ενώ στην Αμερική έφτασε στην 74η θέση.

## Παραπομπές


Κατηγορία:Τραγούδια των The Who
Κατηγορία:Τραγούδια του 1965
Κατηγορία:Singles του 1965
Κατηγορία:Τραγούδια διαμαρτυρίας
Κατηγορία:Singles της Decca Records
Ιβέτα Μουκουτσιάν

Η **Ιβέτα Μουκουτσιάν** (αρμένικα: *Իվետա Մուկուչյան*, 14 Οκτωβρίου 1986) είναι Αρμένισσα τραγουδίστρια, μοντέλο και ηθοποιός. Εκπροσώπησε την Αρμενία στη Eurovision 2016, με το τραγούδι "Lovewave" και κατέκτησε την έβδομη θέση.

## Πρώτα χρόνια
Γεννήθηκε στο Γερεβάν της Αρμενίας (τότε μέρος της Σοβιετικής Ένωσης), στις 14 Οκτωβρίου 1986. Η οικογένειά της μετακόμισε στη Γερμανία το 1992. Πήγε σχολείο στη Γερμανία και από το 1998 έως το 2006 φοίτησε στο Catholic Sankt-Ansgar-Schule, στο Αμβούργο. Επέστρεψε στην Αρμενία το 2009 και έμεινε εκεί, παρά τις δυσκολίες που αντιμετώπισε. Η Mukuchyan, ξεκίνησε να σπουδάζει φωνητικά-τζαζ στο Ωδείο Komitas State του Γερεβάν.

## Καριέρα
### 2009-2012: Hay Superstar & The Voice of Germany
Το 2009, συμμετείχε στον 4ο κύκλο του talent show "Hay Superstar" και κατέλαβε την 5η θέση. Το 2012, συμμετείχε στη δεύτερη σεζόν του γερμανικού The Voice, όπου τραγούδησε το "Euphoria" της Loreen.
### 2015-2016: Eurovision 2016
Στις 13 Οκτωβρίου 2015, ο εθνικός ραδιοτηλεοπτικός φορέας της Αρμενίας (PTA) ανακοίνωσε ότι θα εκπροσωπήσει την Αρμενία στη Eurovision 2016, στη Στοκχόλμη. Θα ερμηνεύσει το τραγούδι "LoveWave", το οποίο κυκλοφόρησε στις 2 Μαρτίου 2016. Το 2016, πρωταγωνίστησε με τον Mkrtich Arzumanyan στην περιπετειώδη κωμωδία *Run Away Or Get Married*, που κυκλοφόρησε τον Μάρτιο του 2016.

## Δισκογραφία
### Singles
#### Σόλο

#### Ως Feature Τραγουδίστρια

## Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Αρμένισσες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με την Αρμενία
Κατηγορία:Διαγωνισμός Τραγουδιού Eurovision 2016
Κατηγορία:Συμμετέχοντες στη Eurovision
Κατηγορία:Αρμένιοι ηθοποιοί
Κατηγορία:Φωτομοντέλα
Τάγμα του Αγίου Αντωνίου (Αιθιοπία)

Το **Τάγμα του Αγίου Αντωνίου** ήταν πιθανώς απόκρυφο ιπποτικό τάγμα της Αιθιοπίας, το οποίο, σύμφωνα με τον θρύλο, ιδρύθηκε προς το 370 από τον Αυτοκράτορα της Αιθιοπίας. Τα μέλη του ήσαν αποκλειστικά κληρικοί. Ο Πέδρο Πάεθ στο έργο του με τίτλο *[[Ιστορία της Αθιοπίας]]* φέρεται να αναφέρει πως, κατά την διάρκεια των ταξιδιών του κατά μήκος της χώρας, δεν υπήρχε κανείς άνθρωπος που να έχει ακουστά τέτοιο Τάγμα και πως επρόκειτο για κατασκεύασμα της φαντασίας.

Αναφερόμενο περισσότερο στις προερχόμενες από την Δύση πηγές, παρά σε εκείνες από την Αιθιοπία, εικάζεται πως πιθανώς να επρόκειτο αρχικώς για μοναστικό τάγμα, το οποίο συνόδευε τον Άγιο Αντώνιο τον Μέγα, παρά ένα ευρωπαϊκού τύπου ιπποτικού τάγματος, ωστόσο θεωρήθηκε ως τέτοιο από την μεσαιωνική Δύση, η οποία με την σειρά της επανεισήγαγε την εσφαλμένη αυτή αντίληψή της στην Αιθιοπία κατά τον Ύστερο Μεσαίωνα, όπου υιοθετήθηκε και εικάζεται πως αποτέλεσε τιμητική διάκριση την οποία απένειμαν ο Αυτοκράτορας και ο *[[Abuna]]* της Εκκλησίας Τεουαντέχο.

Υπάρχουν αρκετές αναφορές για το τάγμα στα ευρωπαϊκά κείμενα της Πρότερης Σύγχρονης Περιόδου, ορισμένα εκ των οποίων το αναφέρουν ως απάτη, ενώ άλλα το αναγνωρίζουν ως ένα ισχυρό μοναστικό τάγμα με εκατοντάδες μέλη και έναν μοναστικό οίκο "σε κάθε πόλη" της χώρας, κάτι ιδιαιτέρως ασυνήθιστο σε μία περίοδο κατά την οποία όσα λιγοστά οι Δυτικοί "γνώριζαν" για την Αιθιοπία, όπως ο "μονάρχης" της, Πρεσβύτερος Ιωάννης, ήταν, σε γενικές γραμμές, εξαιρετικά ανακριβή. Αριθμός συγγραφικών έργων με θέμα την Αιθιοπία που γράφηκαν κατά την περίοδο εκείνη αναφέρονται στο τάγμα. Ο Σάμιουελ Πέρκας στο έργο του του 1613 με τίτλο *Purchas, His Pilgrimage* αναφερόταν, μεταξύ άλλων, στους "μοναστικούς ιππότες του στρατιωτικού τάγματος του Αγίου Αντωνίου". Το 1632, κάποιος Μπαλτάσαρ Γκίρον, ο οποίος παρουσιαζόταν ως "καταγόμενος από την Αβησσυνία", ισχυριζόταν στην Ρώμη πως ηγείτο του "παλαιού τάγματος" του "Αγίου Αντωνίου της Αιθιοπίας", έως ότου αποκαλύφθηκε ως απατεώνας από τον Μαρωνίτη λόγιο Αβραάμ Εχελένση. Δεν είναι γνωστό εάν το Τάγμα επίσης θεωρήθηκε ως απάτη ή μονάχα ο ισχυρισμός περί ηγεσίας του τάγματος του Γκίρον.

Δεν φαίνεται να υπάρχει κάποια αναφορά του τάγματος έως ότου αναβίωσε από την εξορισθείσα μοναρχία της Αιθιοπίας μετά το 1987, ενώ σήμερα απονέμεται από το Συμβούλιο Στέμματος της Αιθιοπίας, ως βράβευση η οποία δίδεται κυρίως σε διακριθέντες κληρικούς και ακαδημαϊκούς. Το Τάγμα διαθέτει, σήμερα, δύο διαφορετικούς βαθμούς, εκείνον του *Μεγαλόσταυρου Ιππότη (KGCA)*, καθώς κι εκείνον του *Συνοδού (CA)*.

## Παραπομπές


## Δείτε επίσης
* Τάγμα του Αγίου Αντωνίου (Βαυαρία)

Αντωνιος
Κατηγορία:Ιστορία της Αιθιοπίας
Αεροπορική Βάση Τανάγρας

**Αεροπορική Βάση <br />Τανάγρας**



Γενικά



IATA
---
ICAO
LGTG



Τύπος Αεροδρομίου
Στρατιωτικό




Χειριστής
Ελληνική Πολεμική Αεροπορία




Εξυπηρετεί
Τανάγρα



Γεωγραφικές Συντεταγμένες
38°20'23"Βόρεια
23°33'53"Ανατολικά




Υψόμετρο
148 μέτρα




Διάδρομος



Κατεύθυνση
Μήκος
Επιφάνεια



Πόδια
Μέτρα



10 / 28
9.807x148
2.989x45
Άσφαλτος


Η **Αεροπορική Βάση Τανάγρας** ή **Αεροδρόμιο Τανάγρας** (συντομογραφία ICAO: **LGTG**) είναι ένα στρατιωτικό αεροδρόμιο ανάμεσα στους οικισμούς της Τανάγρας και του Σχηματαρίου στο νομό Βοιωτίας. Δίπλα ακριβώς από το αεροδρόμιο στεγάζεται η Ελληνική Αεροπορική Βιομηχανία. Χρησιμοποιείται ως βάση από την 114 Πτέρυγα Μάχης της Πολεμικής Αεροπορίας. Ο χώρος ανήκει στο Αρχηγείο Τακτικής Αεροπορίας. Λειτουργεί ως βάση για τη 331 Μοίρα Παντός Καιρού (ιδρύθηκε το 1988) και τη 332 Μοίρα Παντός Καιρού (ιδρύθηκε το 1989).

## Ιστορικό
Η Αεροπορική Βάση Τανάγρας χρησιμοποιήθηκε ως βοηθητικό αεροδρόμιο κατά τον 2ο Παγκόσμιο Πόλεμο μέχρι και τις αρχές της δεκαετίας του '50. Τότε, με τη συμβολή του ΝΑΤΟ, αναβαθμίστηκε σε κυρίως αεροδρόμιο. Η 114 Πτέρυγα Μάχης οργανώθηκε τον Αύγουστο του 1956 κάτω από τη δικαιοδοσία του 28ου Αρχηγείου Τακτικής Διοίκησης. Τρεις Μοίρες με F-86E Sabre προσγειώθηκαν στις αρχές Νοεμβρίου 1956 στη μονάδα. Αυτές οι Μοίρες Αναχαίτισης Ημέρας (341, 342 και 343 ΜΑΗ) ανατοποθετήθηκαν από την 112 Πτέρυγα Μάχης της Ελευσίνας. Στις 24 Μαΐου 1958 αποχώρησε η 343 ΜΑΗ η οποία μεταφέρθηκε στην 111 Πτέρυγα Μάχης στην Νέα Αγχίαλο. Παράλληλα, το 2ο Ακροβατικό Σμήνος της Ελληνικής Πολεμικής Αεροπορίας σχηματίστηκε στην Τανάγρα.

Την 4η Αυγούστου 1975, τα νεοαποκτηθέντα γαλλικά μαχητικά Mirage F-1GC προσγειώθηκαν στην Αεροπορική Βάση της Τανάγρας, αντικαθιστώντας σταδιακά τα F-102. Στις 30 Ιουνίου 2003, μετά από 28 χρόνια συνεχούς παρουσίας, αποσύρονται τα αεροσκάφη Mirage F-1CG και αναστέλλεται η λειτουργία της 342 Μοίρας Παντός Καιρού.

Την 3η Μαΐου 2007, το πρώτο Mirage2000-5 προσγειώθηκε στην Αεροπορική Βάση της Τανάγρας ανανεώνοντας το στόλο της 331 Μοίρας. Εξοπλισμένο με το βλήμα MICA EM/IR καθώς και το υποστρατηγικό βλήμα SCALP-EG, το Mirage 2000-5 έγινε το πλέον αποτρεπτικό όπλο πάνω από τη θάλασσα του Αιγαίου.

## Υποδομές
Το αεροδρόμιο βρίσκεται σε υψόμετρο 148 μέτρων (485 πόδια) από το επίπεδο της θάλασσας. Διαθέτει έναν διάδρομο, διεύθυνσης 10/28 διαστάσεων 2.989x45 μέτρα (9.807x148 πόδια). Ο διάδρομος είναι ασφαλτοστρωμένος και φωτισμένος.

## Παραπομπές


Κατηγορία:Στρατιωτικά αεροδρόμια στην Ελλάδα
Κατηγορία:Περιφερειακή ενότητα Βοιωτίας
Κώρυκος (Λυκία)

Ο **Κώρυκος** ήταν αρχαία ελληνική πόλη και λιμένας της Λυκίας. Η τοποθεσία της πόλης παραμένει ανακριβής. Το *[[Barrington Atlas of the Greek and Roman World]]* δίνει την πόλη με συντεταγμένες . Πρόκειται για μικρή απόσταση στα νότια της σημερινής πόλης Τσιραλί στην περιφέρεια Κουμλουκά της Επαρχίας Αντάλια της Τουρκίας.

Η πόλη αναφέρεται στο *[[Stadiasmus Patarensis]]* και το *[[Stadiasmus Maris Magni]]*. Ο Μουσταφά Αντάκ αμφισβητεί το γεγονός πως η ονομασία του Κώρυκου άλλαξε τελικά σε Όλυμπο, αφότου η αρχική πόλη του Ολύμπου καταστράφηκε ολοσχερώς από την Ρωμαϊκή Δημοκρατία. Σύμφωνα με τον ίδιο, ο Όλυμπος αρχικώς ιδρύθηκε επί του Όρους Ολύμπου, το οποίο ταυτοποιεί ως το Μουσά Νταγί σε αντίθεση με το Ταχταλί Νταγί. Μετά την καταστροφή, ο πληθυσμός μετεγκαταστάθηκε στον Κώρυκο. Η αλλαγή του ονόματος πιστεύεται πως έλαβε χώρα, όταν ο Αδριανός επισκέφθηκε την πόλη το 131&nbsp;AD.

Ο γεωγράφος Στράβων αποδίδει στον Άτταλο Β΄ το Φιλάδελφο την αποστολή αποικίας στον Κώρυκο, τον οποίο οχύρωσε με ισχυρά τείχη.

## Παραπομπές


## Πηγές
*

Κατηγορία:Αρχαίες ελληνικές αποικίες στη Μικρά Ασία
Κατηγορία:Αρχαιολογικοί τόποι στην Τουρκία
Κατηγορία:Λυκία
Αεροπορική Βάση Δεκέλειας

**Αεροπορική Βάση Δεκέλειας**



Γενικά



IATA
---
ICAO
LGTT



Τύπος Αεροδρομίου
Στρατιωτικό




Χειριστής
Ελληνική Πολεμική Αεροπορία




Εξυπηρετεί
Τατόι, Δεκέλεια



Γεωγραφικές Συντεταγμένες
38°06'32.14"Βόρεια
23°47'01.81"Ανατολικά




Υψόμετρο
239 μέτρα




Διάδρομος



Κατεύθυνση
Μήκος
Επιφάνεια



Πόδια
Μέτρα



03 / 21
5.789
1.764
Άσφαλτος


Η **Αεροπορική Βάση Δεκέλειας ή Αεροδρόμιο Τατοΐου **(συντομογραφία ICAO: **LGTT**) είναι στρατιωτικό αεροδρόμιο στην περιοχή της Δεκέλειας στο νομό Αττικής. Απέχει 20 χιλιόμετρα βόρεια-βορειοδυτικά από το κέντρο της Αθήνας. Ξεκίνησε να λειτουργεί το 1918 και σήμερα διαθέτει έναν διάδρομο μήκους 1.764 μέτρων (χωρίς να υπολογίζουμε το κατώφλι μήκος 347 μέτρων). Το αεροδρόμιο χρησιμοποιείται από την Πολεμική Αεροπορία, και λειτουργεί και το Αεραθλητικό κέντρο Αθηνών (ΑΚΑ). Μεταξύ 1935 και 1941, το αεροδρόμιο υπήρξε κόμβος των Τεχνικών Αεροπορικών Εκμεταλλεύσεων. 

Επίσης στο Τατόϊ, έχει την έδρα της η Ελληνική Αεραθλητική Ομοσπονδία. Το Αεραθλητικό κέντρο Αθηνών είναι βάση για τις ακόλουθες αερολέσχες:
* ''Αερολέσχη Αθηνών''
*Αερολέσχη Δεκέλειας
* *[[Αερολέσχη Μεσογείων]]*
*Ανεμολέσχη Αθηνών
*Αερολέσχη Φαέθων

[thumb|Διατηρημένο αεροσκάφος τύπου [Republic F-84F Thunderstreak της Ελληνικής Πολεμικής Αεροπορίας στην κύρια πύλη της Αεροπορικής Βάσης Δεκέλειας.]]
Τα αεροσκάφη γενικής αεροπορίας χρειάζονται ειδική άδεια για τη χρήση του αεροδρομίου. Επιπλέον, στον χώρο βρίσκεται το Μουσείο της Πολεμικής Αεροπορίας, στο οποίο εκτίθενται πολλά παλαιά αεροσκάφη.

## Γενικά
Η Διοίκηση Αεροπορικής Εκπαίδευσης (ΔΑΕ) της Πολεμικής Αεροπορίας χρησιμοποιεί την Αεροπορική Βάση Δεκέλειας ως βάση της.

Στο χώρο εδρεύουν οι εξής μονάδες:
* *120 Πτέρυγα Εκπαίδευσης Αέρος*
* *[[124 Πτέρυγα Βασικής Εκπαίδευσης]]*
Επίσης, οι ακόλουθες Σμηναρχίες:
* *123 Σμηναρχία Τεχνικής Εκπαίδευσης*
* *128 Σμηναρχία Εκπαίδευσης Τηλεπικοινωνιών - Ηλεκτρονικών*
Στο χώρο εδρεύουν και οι παρακάτω σχολές:
* *[[Σχολή Τεχνικών Υπαξιωματικών Αεροπορίας]]*
* *Σχολή Υπαξιωματικών Διοικητικών*
* *Σχολή Ιπτάμενων Ραδιοναυτίλων*
* *Σχολή Διοίκησης και Επιτελών Πολεμικής Αεροπορίας*
* *Κέντρο Εκπαίδευσης Προσωπικού Αεράμυνας*
* *Κέντρο Εκπαίδευσης Φρουρών Σκύλων*
Τέλος, οι ακόλουθες Μοίρες εδρεύουν στο χώρο:
* *361 Μοίρα Εκπαίδευσης Αέρος*
* *362 Μοίρα Εκπαίδευσης Αέρος*
* *363 Μοίρα Εκπαίδευσης Αέρος*
* *364 Μοίρα Εκπαίδευσης Αέρος,*

## Ατυχήματα και συμβάντα
Στις 27 Δεκεμβρίου 1991, ένα αεροσκάφος τύπου Douglas C-47B *KK171* της Πολεμικής Αεροπορίας καταστράφηκε ολοκληρωτικά σε ατύχημα στο Αεροδρόμιο Τατοΐου. Ένα από τα 6 μέλη πληρώματος σκοτώθηκε.

## Παραπομπές


## Εξωτερικοί Σύνδεσμοι
* www.elao.gr
* Ιστοσελίδα Αερολέσχης Δεκέλειας
* Ιστοσελίδα Αερολέσχης Μεσογείων
* Ιστοσελίδα Αερολέσχης Αθηνών
*

Κατηγορία:Αεροδρόμια στην Ελλάδα
Κατηγορία:Στρατιωτικά αεροδρόμια στην Ελλάδα
Pulp

Οι **Pulp** είναι αγγλικό εναλλακτικό ροκ συγκρότημα που εντάχθηκε στο κίνημα της Μπριτ ποπ. Δημιουργήθηκαν το 1978 στο Σέφιλντ και εμβληματική φιγούρα τους είναι ο τραγουδιστής τους Τζάρβις Κόκερ.

## Δισκογραφία
### Άλμπουμς
* *It* (1983)
* *Freaks* (1987)
* *Separations* (1992)
* *His 'n' Hers* (1994)
* *Different Class* (1995)
* *This Is Hardcore* (1998)
* *We Love Life* (2001)

## Υποσημειώσεις


## Εξωτερικοί σύνδεσμοι

*  

Κατηγορία:Britpop συγκροτήματα
Κατηγορία:Αγγλικά rock συγκροτήματα
Κρατικός Αερολιμένας Επιταλίου

Ο **Κρατικός Αερολιμένας Επιταλίου** (συντομογραφία ICAO: **LGEP**, ΥΠΑ: **ΚΑΕΠ**) είναι ένα κλειστό αεροδρόμιο στο Επιτάλιο του Νομού Ηλείας. Εγκαινιάστηκε το 1975, αλλά δεν χρησιμοποιήθηκε ποτέ για εμπορική ή επιβατική χρήση. Χρησιμοποιήθηκε κυρίως για την εγκατάσταση πυροσβεστικών αεροπλάνων, προτού κλείσει το 2010, λόγω της παρουσίας και της σημασίας των Αερολιμένων σε Ανδραβίδα και Άραξο.Από τον Ιούλιο 2022  με το Φ.Ε.Κ.  3581 /Β/ 8 Ιουλίου 2022 το Αεροδρόμιο Επιταλιου είναι ανοικτό και ανήκει στην Περιφερειακή Ενότητα Νομού Ηλείας , έχει δε  ορισθεί η Αερολεσχη Πυργου ως υπεύθυνος λειτουργίας του αεροδρομίου.

Το αεροδρόμιο βρίσκεται σε υψόμετρο 1 μέτρου (3 πόδια) από την επιφάνεια της θάλασσας. Διαθέτει έναν διάδρομο κατεύθυνσης 13/31, μήκους 900 μέτρων (2.953 πόδια) και πλάτους 30 μετρων. Οι υποδομές επαρκούν για την υποστήριξη υπερελαφρών αεροσκαφών.

## Παραπομπές


Επιταλιου
Αεροδρομιο Επιταλι
Ελληνική Σκακιστική Ομοσπονδία

Η **Ελληνική Σκακιστική Ομοσπονδία** (**Ε.Σ.Ο.**) αποτελεί τον ανώτατο οργανισμό διοίκησης όσον αφορά το σκάκι στην Ελλάδα. Ιδρύθηκε το 1948 και εδρεύει στην Αθήνα. Αποτελεί μέλος της Διεθνούς Σκακιστικής Ομοσπονδίας (FIDE).

Είναι υπεύθυνη για τη διεξαγωγή των ατομικών και ομαδικών εγχώριων διοργανώσεων ανδρών και γυναικών. Επίσης, οργανώνει και διευθύνει τους Έλληνες διεθνείς στις αντίστοιχες διοργανώσεις.

## Παραπομπές


## Εξωτερικοί σύνδεσμοι
* 

Σκάκι
Μπέρκνερ (κρατήρας)

μικρογραφία|Ο κρατήρας Μπέρκνερ
Ο **Μπέρκνερ** (Berkner) είναι κρατήρας πρόσκρουσης διαμέτρου 92 χλμ. στην αθέατη από την Γη πλευρά της Σελήνης. Είναι προσκολλημένος στο ανατολικό-νοτιοανατολικό χείλος του κρατήρα  Parenago. Λίγο νoτιότερά του είναι ο κρατήρας Ρόμπερτσον και στα νοτιοανατολικά ο Χέλμπεργκ.

Το εξωτερικό χείλος του Μπέρκνερ έχει σημάδια εκτεταμένης διάβρωσης, ιδίως κατά μήκος του βορειοδυτικού μέρους του. Στα νοτιοανατολικά το χείλος διατηρείται σε καλύτερη κατάσταση, ενώ το υπόλοιπο έχει φθαρεί από μεταγενέστερες συγκρούσεις. Μάλιστα νοτιοδυτικά έχει επικαλυφθεί ως ένα βαθμό από υλικό που εκτοξεύτηκε από άλλη πρόσκρουση.

## Δευτερεύοντες κρατήρες

## Βιβλιογραφία
* 
* 
* 
* 
* 
* 
* 
* 
* 
* 
* 
* 

Κατηγορία:Κρατήρες Σελήνης
Sci-Hub

To **Sci-hub** είναι συνδυαστικό σύστημα αναζήτησης με σχετικό αποθετήριο που περιέχει επιστημονικές δημοσιεύσεις με πνευματικά δικαιώματα. Για την αναζήτησή τους οι χρήστες χρησιμοποιούν είτε την ηλεκτρονική διεύθυνση (url)  ενός επιστημονικού άρθρου, είτε το doi, ή κάποιο κείμενο αναζήτησης το οποίο χρησιμοποιεί τους διακομιστές μεσολάβησης της Google και τα αποτελέσματα αναζήτησης του Μελετητή (Scholar) για να διαμορφώσει λειτουργικές συνδέσεις πρόσβασης σε υλικό με πνευματικά δικαιώματα

## Ίδρυση
μικρογραφία|H Αλεξάντρα Ελμπακιάν στην συνάντηση κορυφής Ανθρωπότητα+ (2010 Humanity+ Summit - H+ 2010 : Rise of the Citizen Scientist (Ανάταση του πολίτη - επιστήμονα)  :  12-13 Ιουνίου) στο πανεπιστήμιο του Χάρβαρντ, 12 Ιουνίου 2010.
Ιδρύθηκε το 2011 από την Καζάκα νευροεπιστήμονα Αλεξάντρα Ελμπακιάν με στόχο την ελεύθερη πρόσβαση σε επιστημονικές δημοσιεύσεις. Εκκινώντας από προσωπικά της βιώματα και οικονομικές δυσκολίες που συνάντησε στην ατομική της έρευνα, δημιούργησε το sci-hub.org, στο οποίο αυξήθηκαν εκθετικά με την πάροδο του χρόνου οι μεταφορτώσεις και οι ανακτήσεις χιλιάδων δημοσιεύσεων.

Στα τέλη του 2015, το περιφερειακό δικαστήριο της Νέας Υόρκης διέταξε το κλείσιμο του αποθετηρίου και απαγόρευσε τη χρήση του  sci-hub.org, κατόπιν μήνυσης του εκδοτικού οίκου Elsevier για παράνομη διακίνηση υλικού με πνευματικά δικαιώματα, *Elsevier et al. κατά Sci-Hub et al.*. Η Alexandra Elbakyan αποφάσισε να διεκδικήσει τη συνέχεια λειτουργίας του sci-hub στα δικαστήρια. Το όλο εγχείρημα επανήλθε σε σύντομο χρονικό διάστημα με domain .io.

## Τρόπος λειτουργίας
Ο δικτυακός τόπος είναι ρωσικός, αλλά έχει αρκετά κατατοπιστική φόρμα αναζήτησης στα Αγγλικά. Όλα τα έγγραφα που επιστρέφει η αναζήτηση μέσω του Google Scholar είναι ελεύθερα ανακτήσιμα. Το url που χρησιμοποιείται υποδεικνύει ότι στην πραγματικότητα ο αναζητητής δεν βρίσκεται στο domain της Google. To Sci-Hub προσθέτει το «.sci-hub.io» μετά το αρχικό domain, «scholar.google.com», καταλήγοντας στη διεύθυνση «scholar.google.com.sci-hub.io». Αν δεν επιθυμεί κανείς να χρησιμοποιήσει τη φόρμα αναζήτησης του Sci-Hub και γνωρίζει την ηλεκτρονική διεύθυνση της δημοσίευσης που τον ενδιαφέρει, μπορεί να μεταβεί απευθείας στις ιστοσελίδες των online περιοδικών εκδοτών. Προσθέτοντας το «sci-hub.io» μετά το domain «springer.com» (για παράδειγμα http://link.springer.com.sci-hub.io/journal/283), είναι δυνατόν να έχει πρόσβαση στην επιστημονική δημοσίευση που τον ενδιαφέρει.

## Σημειώσεις-παραπομπές


## Εξωτερικοί σύνδεσμοι
* Επίσημος διαδικυακός τόπος
* Η διεύθυνση του Sci-Hub στο σκοτεινό διαδίκτυο μέσω Tor

Κατηγορία:Σκοτεινό διαδίκτυο
Κριμαϊκός πόλεμος (αποσαφήνιση)

Ο **[[Κριμαϊκός πόλεμος]]** (1853-1856), ήταν μια σύγκρουση μεταξύ της Ρωσίας και συμμαχίας αποτελούμενης από τη Γαλλία, τη Βρετανία, την Οθωμανική Αυτοκρατορία και τη Σαρδηνία. 

Με την λέξη **κριμαϊκός πόλεμος**, μπορούν επίσης να αναφέρονται και τα εξής: 
* Ρωσοκριμαϊκοί πόλεμοι, μεταξύ της Ρωσίας και του Χανάτου της Κριμαίας. 
* Κριμαϊκές εκστρατείες του 1687 και 1689, μέρος των ρωσοκριμαϊκών πολέμων. 
* Κριμαϊκή εκστρατεία (1941-1942), ναζιστική επίθεση, κατά τον Β΄ Παγκόσμιο Πόλεμο. 
* Κριμαϊκή προσβολή (1944), σοβιετική επίθεση στα ναζιστικά στρατεύματα, κατά τον Β΄ Παγκόσμιο Πόλεμο. 

## Δείτε επίσης
* Κρίση στην Κριμαία το 2014
Ρωσοτουρκικός πόλεμος (1686–1700)

Ο **Ρωσοτουρκικός πόλεμος (1686-1700)** ήταν περιφερειακός πόλεμος, που προέκυψε ως μέρος της κοινής ευρωπαϊκής προσπάθειας για την αντιμετώπιση της Οθωμανικής Αυτοκρατορίας. Η ευρύτερη ευρωπαϊκή σύγκρουση, η οποία διεξαγόταν την περίοδο εκείνη, ήταν γνωστή ως ο Μέγας Τουρκικός Πόλεμος. 

## Αίτια του πολέμου
Ο ρωσοτουρκικός πολέμος αυτός άρχισε μετά την προσχώρηση του Βασιλείου της Ρωσίας, το 1686, στην Ευρωπαϊκή αντι-τουρκική συμμαχία, που περιελάμβανε την Αυτοκρατορία των Αψβούργων στην Αυστρία, την Πολωνο-Λιθουανική Κοινοπολιτεία και την  Γαληνοτάτη Δημοκρατία της Βενετίας και την απόδοχή της Πολωνο-Λιθουανικής Κοινοπολιτείας να αναγνωρίσει τη ρωσική ενσωμάτωση του Κιέβου και της Αριστερής Όχθης της Ουκρανίας (Left-bank Ukraine).

## Ιστορικό
 

Κατά τη διάρκεια του πολέμου, ο ρωσικός στρατός οργάνωσε τις Κριμαϊκές εκστρατείες του 1687 και 1689, οι οποίες έληξαν με ρωσικές ήττες.

Παρά τις αντιξοότητες, η Ρωσία ξεκίνησε τις Αζοφικές εκστρατείες  του 1695 και του 1696 και μετά την ενίσχυση των δυνάμεων κατά τη διάρκεια  της πολιορκίας το 1695,  κατέκτησε με επιτυχία το Αζόφ το 1696. 

## Αποτελέσματα - Συνθήκη Ειρήνης Κάρλοβιτς
Στο πλαίσιο της προετοιμασίας του για τον επερχόμενο πόλεμο κατά της Σουηδικής Αυτοκρατορίας, ο Ρώσος Τσάρος Πέτρος ο Μέγας υπέγραψε με την Οθωμανική Αυτοκρατορία τη Συνθήκη του Κάρλοβιτς το 1699. Επακολούθησε η Συνθήκη της Κωνσταντινούπολης το 1700, η οποία παραχωρούσε την κατοχή των περιοχών του Αζόφ, του φρουρίου του Ταγκανρόγκ, του Παυλόφσκ και του ποταμού Μίου στη Ρωσία, καθιέρωνε την αποστολή Ρώσου πρεσβευτή στην Υψηλή Πύλη της Κωνσταντινούπολης και  εξασφάλισε την επιστροφή όλων των αιχμαλώτων πολέμου.  Ο Τσάρος επιβεβαίωσε επίσης ότι οι υπό τον έλεγχό του Κοζάκοι, δεν θα επιτεθούν στους Οθωμανούς, ενώ ο Σουλτάνος επιβεβαίωσε ότι οι υπό τον έλεγχό του Τάταροι της Κριμαίας, δεν θα επιτεθούν στους Ρώσους. 

## Παραπομπές


Κατηγορία:Ρωσοτουρκικοί πόλεμοι
Κατηγορία:Πόλεμοι της Οθωμανικής Αυτοκρατορίας
Μάικ Σάμερμπι

Ο **Μάικ Σάμερμπι** (αγγλ: Mike Summerbee) είναι Άγγλος πρώην ποδοσφαιριστής και νυν πρέσβης της Μάντσεστερ Σίτι. Μεγάλωσε στο Τσέλτεναμ της Αγγλίας, όπου χάρη στον γυμναστή που είχε στο σχολείο του, αγάπησε τον αθλητισμό κι έγινε ποδοσφαιριστής. 

## Καριέρα
### Επαγγελματικό ποδόσφαιρο
Η πρώτη του εμφάνιση στο επαγγελματικό ποδόσφαιρο έγινε με την Σουίντον Τάουν σε ηλικία 16 ετών. Συνολικά έκανε πάνω από 200 εμφανίσεις με την ομάδα αυτήν σκοράροντας 38 φορές. Στο 1965, ο προπονητής Τζο Μέρσερ της Μάντσεστερ Σίτι πήρε τον Μάικ στην ομάδα του έναντι 35.000 £.  Εκείνη την σεζόν ξεκίνησε βασικός σε κάθε ματς, ο μοναδικός παίχτης της ομάδας που πέτυχε κάτι τέτοιο. Παίζοντας ως δεξί εξτρέμ έγινε ζωτικής σημασίας παίχτης για την ομάδα του και κατέκτησε 4 τρόπαια σε 3 χρόνια. Ήταν φλογερός χαρακτήρας και χαρακτηρίστηκε ως 'εκδικητικός' από τον Φράνσις Λι. Το 1975 μετακινήθηκε στην Μπέρνλεϊ Φ.Κ. έναντι 25.000 £ αφού είχε κάνει πάνω από 350 εμφανίσεις για την Σίτι σκοράροντας 47 φορές. Ο Σάμερμπι, την παραμονή Χριστουγέννων του 1976 υπέγραψε με την Μπλάκπουλ ΦΚ κάνοντας μόλις 3 εμφανίσεις. Τελευταία ομάδα της καριέρας του ήταν η Στόκπορτ Κάουντι ΦΚ. Με την Εθνική Αγγλίας (ποδόσφαιρο ανδρών) έκανε μόλις 8 εμφανίσεις στο Μουντιάλ του 1970.

### Μετά το ποδόσφαιρο
Εκτός ποδοσφαίρου είχε επιτυχημένες επιχειρήσεις με τον Τζορτζ Μπεστ. Επίσης έπαιξε σε μια ταινία του Σιλβέστερ Σταλόνε με τίτλο *[[Η μεγάλη απόδραση των 11]]*. Ο γιος του, Νίκι, ακολούθησε τα χνάρια του και αφού έπαιξε με την Σουίντον και την Μάντσεστερ Σίτι, πήγε στην Σάντερλαντ ΑΦΚ.

## Τίτλοι

### Μάντσεστερ Σίτι
*Πρωτάθλημα 2ης Κατηγορίας (1965-66)
*Πρωτάθλημα 1ης Κατηγορίας (1967-68)
*Κύπελλο Αγγλίας (1969)
*Λιγκ Καπ (1970)
*Κύπελλο Κυπελλούχων Ευρώπης (ποδόσφαιρο) (1970)

## Παραπομπές


## Πηγές
* Βιογραφία της καριέρας του

Κατηγορία:Άγγλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αγγλίας Κ23
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Ευρωπαϊκού Πρωταθλήματος 1968
Κατηγορία:Ποδοσφαιριστές Σουίντον Τάουν
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Μπέρνλι ΦΚ
Κατηγορία:Ποδοσφαιριστές Μπλάκπουλ ΦΚ
Κατηγορία:Ποδοσφαιριστές Στόκπορτ Κάουντι
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Άγγλοι προπονητές ποδοσφαίρου
Κατηγορία:Προπονητές ποδοσφαίρου Στόκπορτ Κάουντι ΦΚ
Κατηγορία:Άγγλοι επιχειρηματίες
Κατηγορία:Άγγλοι αυτοβιογράφοι
Κατηγορία:Αξιωματικοί του Τάγματος της Βρετανικής Αυτοκρατορίας
Ασινέθ

Η **Ασινέθ** (εβραϊκά: אָסְנַת, Osnát), ή **Ασεννέθ** ή **Ασενέθ** ή (προφορά στην αγγλική γλώσσα) **Ασενάθ** (κάποιες φορές μεταφέρεται και ως **Οσνάτ**, δηλαδή η εβραϊκή προφορά του ονόματος) είναι μια μορφή από το Βιβλίο της Γενέσεως (41:45, 41:50-52 ), μια αρχαία Αιγύπτια γυναίκα που ο Φαραώ έδωσε για γυναίκα στον Ιωσήφ. Κόρη του Πετεφρή, ιερέα στην Ον, έκανε δύο γιους στον Ιωσήφ, τον Μανασσή και τον Εφραίμ, οι οποίοι έγιναν πατριάρχες των Ισραηλιτικών φυλών του Μανασσή και του Εφραίμ.     

Οι σύγχρονοι μελετητές λένε ότι το όνομά της προέρχεται από το αρχαίο αιγυπτιακό «αυτή που ανήκει στη (θεά) Νηίθ», και ότι το όνομά της μπορεί να μεταφερθεί φωνητικά από τα ιερογλυφικά του Νέου Αιγυπτιακού Βασιλείου ως *Ns-Nt'.

==Ελληνιστικά κείμενα==

Η Γέννεσις δεν αναφέρει τίποτα άλλο για την Ασινέθ, αλλά η ιστορία της εμπλουτίζεται στο απόκρυφο κείμενο της Παλαιάς Διαθήκης *Ιωσήφ και Ασινέθ''. Εκεί, είναι μια παρθένα που απορρίπτει αρκετούς άξιους μνηστήρες για χάρη του Ιωσήφ, αλλά εκείνος δεν δέχεται μια ειδωλολάτρισσα για γυναίκα. Η Ασινέθ κλειδώνεται σε έναν πύργο και απαρνείται την ειδωλολατρία για χάρη του Θεού του Ιωσήφ, και δέχεται την επίσκεψη ενός αγγέλου ο οποίος δέχεται τη μεταστροφή της. Ακολουθεί ένα τελετουργικό που περιλαμβάνει μια κυψέλη. Την καλύπτουν μέλισσες και την τσιμπάνε στα χείλη της για να απομακρύνουν τις ψεύτικες προσευχές στους ειδωλολατρικούς θεούς του παρελθόντος της. Τώρα ο Ιωσήφ δέχεται να την παντρευτεί, και κατόπιν αυτή γεννάει τους γιους του, Μανασσή και Εφραίμ.      

Ο γιος του Φαραώ θέλει για δικιά του την Ασινέθ, και συνωμοτεί για σκοτώσει τον Ιωσήφ με τη βοήθεια των αδελφών Δαν και Γαδ. Παρεμβαίνει όμως ο πιστός αδελφός Βενιαμίν, και τελικά ο γιος του Φαραώ σκοτώνεται.    

Η Ασινέθ συγχωρεί τους συνωμότες, και μαζί με τον Ιωσήφ κυβερνούν την Αίγυπτο για 48 χρόνια, μετά τα οποία περνάνε το στέμμα στον εγγονό του Φαραώ.

## Ραβινική λογοτεχνία

Το Μιδράς Pirke De-Rabbi Eliezer καταγράφει την άποψη ότι η Ασινέθ ήταν στην πραγματικότητα η κόρη της αδελφής του Ιωσήφ Δείνας, και ότι η σύλληψη της έγινε από τον βιασμό της Δείνα από τον Σέχεμ. Η ιστορία περιγράφει ότι μεταφέρθηκε από αγγέλους στην Αίγυπτο όπου υιοθετήθηκε. Σε κάποιες εκδοχές, αναγνωρίζεται από μια ειδική πλάκα που είχε τοποθετήσει ο Ιακώβ στο λαιμό της, που έφερε το όνομα του Θεού, και την ιστορία της σύλληψής της.

Η Ορθόδοξη Εκκλησία τιμά την Ασινέθ ως αγία (Δικαία Ασινέθ), και εορτάζει τη μνήμη της την Κυριακή προ των Χριστουγέννων, ή αλλιώς Κυριακή των Προπατόρων.

«Κάλλει παρῆλθεν ἥλιος μὲν ἀστέρας,
Ἡ δ' Ἀσινὲθ μοι τὰς ὑφ' ἥλιον κόρας.»

## Παραπομπές


## Εξωτερικοί σύνδεσμοι

* Text of Joseph and Asenath 

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Εφραίμ

## Πρόσωπα
Το όνομα Εφραίμ μπορεί να αναφέρεται σε ένα από τα παρακάτω πρόσωπα της Εκκλησίας:

*Εφραίμ, βιβλικός Πατριάρχης, γιος του Ιωσήφ
* Εφραίμ Ιεροσολύμων, Πατριάρχης Ιεροσολύμων περιόδου κάπου μεταξύ 111-134
* Εφραίμ ο Σύρος (περ. 305-373), Πατέρας της Εκκλησίας και Άγιος της Ορθόδοξης και της Ρωμαιοκαθολικής Εκκλησίας
* Εφραίμ Αντιοχείας (;-545), Πατριάρχης Αντιοχείας, Χριστιανός Άγιος και Πατέρας της Εκκλησίας
* Εφραίμ (Σέρβος Πατριάρχης) (1375 - 1380) και (1389 - 1390) 
* Άγιος Εφραίμ της Νέας Μάκρης (1384-1426), Άγιος και Μεγαλομάρτυρας της Ορθόδοξης Εκκλησίας
* Εφραίμ Β΄ Ιεροσολύμων (1766-1771), Πατριάρχης Ιεροσολύμων
* Άγιος Εφραίμ Κατουνακιώτης (1912-1998), Αγιορείτης μοναχός και Άγιος της Ορθόδοξης Εκκλησίας
* Μητροπολίτης Ύδρας, Σπετσών και Αιγίνης Εφραίμ Στενάκης (1948-)
* Γέροντας Εφραίμ Βατοπεδινός (1956-), Αγιορείτης μοναχός, ηγούμενος της Μονής Βατοπεδίου

Επίσης στα πρόσωπα:

* Γκότχολντ Εφραίμ Λέσσινγκ (1729-1781), Γερμανός συγγραφέας του Διαφωτισμού, δραματικός ποιητής και κριτικός της τέχνης
* Εφραίμ Κατζίρ (1916-2009), 4ος Πρόεδρος του Ισραήλ
* Τζέιμς Εφραίμ Λάβλοκ (1919-), Άγγλος επιστήμονας, συγγραφέας και ερευνητής
* Εφραίμ Κισόν (1924-2005), Ισραηλινός σατιρικός συγγραφέας και δραματουργός
* Γεώργιος Εφραίμ (1989-), Κύπριος ποδοσφαιριστής

* Εφραίμ Κάμποτ, χαρακτήρας του θεατρικού έργου *[[Πόθοι κάτω από τις λεύκες (θεατρικό)|Πόθοι κάτω από τις λεύκες]]*

Άλλες χρήσεις του ονόματος είναι:

* Φυλή του Εφραίμ, μία από τις Δώδεκα φυλές του Ισραήλ
* Όρος Εφραίμ
* Παλίμψηστο του Εφραίμ του Σύρου, μεσαιωνικός χειρόγραφος κώδικας

## Δρυμός Εφραίμ
Αναφέρεται μία φορά στην Παλαιά Διαθήκη, στο Β΄ Βασιλέων 18:6 , ως το μέρος όπου δώθηκε βιαιότατη μάχη μεταξύ του Δαβίδ και του Αβεσσαλώμ, και στην οποία σκοτώθηκε ο τελευταίος από τον Ιωάβ, ο οποίος και σκότωσε όλους τους αιχμαλώτους. Βρίσκεται ανατολικά της Ιορδανίας, όχι μακριά από την πόλη Μαναΐν, και ήταν μέρος του μεγάλου δάσους του Γαλαάδ. 

## Τοποθεσίες
Το όνομα Εφραίμ εμφανίζεται μία μόνο φορά στην Καινή Διαθήκη, ως το όνομα μιας πόλης κοντά στην έρημο, όπου κατέφυγε ο Ιησούς με τους μαθητές του για να κρυφτεί από τους Εβραίους. 

54 Ἰησοῦς οὖν οὐκέτι παρρησίᾳ περιεπάτει ἐν τοῖς Ἰουδαίοις, ἀλλὰ ἀπῆλθεν ἐκεῖθεν εἰς τὴν χώραν ἐγγὺς τῆς ἐρήμου, εἰς Ἐφραὶμ λεγομένην πόλιν, κἀκεῖ διέτριβε μετὰ τῶν μαθητῶν αὐτοῦ. 
-Κατά Ιωάννη 11:54

Πρόκειται για το σύγχρονο χωριό Ταΐμπε.

Επίσης, υπάρχει ο οικισμός Εφραίμ στη Βουλγαρία.

## Πύλη Εφραίμ
Η Πύλη Εφραίμ ήτνα μια πύλη της Ιερουσαλήμ, η οποία αναφέρεται στην Παλαιά Διαθήκη τέσσερεις φορές (Βασιλείων Δ΄ 14:13 , Παραλειπομένων Β΄ 25:23 , Νεεμίας 8:16 , Νεεμίας 12:39 ). Βρισκόταν στο βόρειο τείχος, και λεγόταν έτσι γιατί οδηγούσε στην περιοχή του Εφραίμ. Μπορεί να ταυτίζεται με την Πύλη του Βενιαμίν, γιατί οδηγούσε επίσης και σε εκείνη την περιοχή. 

## Παραπομπές


Κατηγορία:Αποσαφηνίσεις ονομάτων
Behind Blue Eyes

To **Behind Blue Eyes** είναι ένα τραγούδι του αγγλικού Rock συγκροτήματος The Who, το οποίο συμπεριλήφθηκε στον δίσκο *[[Who's Next]]*, ο οποίος κυκλοφόρησε τον Νοέμβριο του 1971. Το κομμάτι γράφτηκε από τον Πιτ Τάουνσεντ, αρχικώς το πρότζεκτ του *Lifehouse*. Το κομμάτι αποτελεί ένα από τα δημοφιλέστερα τραγούδια του συγκροτήματος, με αρκετά σχήματα να το έχουν διασκευάσει, όπως οι Limp Bizkit.

## Παραπομπές


Κατηγορία:Τραγούδια των The Who
Κατηγορία:Singles του 1971
Κατηγορία:Τραγούδια του 1971
Κατηγορία:Singles του 2003
Κατηγορία:Singles της Interscope Records
Κατηγορία:Singles της Decca Records
Comfortably Numb

To **Comfortably Numb** είναι ένα τραγούδι του αγγλικού Rock συγκροτήματος Pink Floyd, το οποίο συμπεριλήφθηκε στον διπλό δίσκο τους The Wall, το 1979. Το 1980, κυκλοφόρησε και ως single μαζί με το Hey You. Είναι μόλις ένα από τρία κομμάτια του δίσκου, που οι Ρότζερ Γουότερς και Ντέιβιντ Γκίλμουρ κάνανε μαζί τη σύνθεση. Τη μουσική στο κουπλέ την έγραψε ο δεύτερος, με τον πρώτο να συνεισφέρει στιχουργικά, αλλά και μουσικά στο ρεφρέν.

Το τραγούδι είναι ένα από τα γνωστότερα τραγούδια του αγγλικού σχήματος, ιδιαιτέρως για τα περίφημα κιθαριστικά σόλο του, αλλά και για το κλείσιμό του. Το 2004, συμπεριλήφθηκε στη λίστα του περιοδικού *[[Rolling Stone]]*, Κατάλογος με τα 500 σημαντικότερα τραγούδια όλων των εποχών. To 2005, έγινε το τελευταίο τραγούδι που ερμήνευσαν μαζί οι Ρότζερ Γουότερς, Ντέιβιντ Γκίλμορ, Ρίτσαρντ Ράιτ και ο Νικ Μέισον. Το 2011, κατατάχθηκε 5ο  από τους ακροατές του BBC Radio 4, στο *Desert Island Discs*. Τα δύο κιθαριστικά σόλο του κομματιού, τοποθετήθηκαν πρώτα μεταξύ των καλύτερων σόλο κιθάρας τόσο από τους ακροατές του Planet Rock, όσο κι από το WatchMojo.com.

## Παραπομπές


## Βιβλιογραφία
* Fitch, Vernon. The Pink Floyd Encyclopedia (3rd edition), 2005. ISBN 1-894959-24-8

## Εξωτερικοί σύνδεσμοι
*Rolling Stone article 2004-12-09

Κατηγορία:Τραγούδια του 1979
Κατηγορία:Τραγούδια των Pink Floyd
Κατηγορία:Singles του 1980
Κατηγορία:Singles της Columbia Records
Αεροδρόμιο Τριόδου

Το **Αεροδρόμιο/Μοντελοδρόμιο Τριόδου** είναι αεροδρόμιο στην περιοχή της Τριόδου στο νομό Μεσσηνίας. Βρίσκεται 7 χιλιόμετρα (4 NM) από τη πόλη της Μεσσήνης και 17 χιλιόμετρα (9 NM) από την Καλαμάτα. Υπάρχουν σχέδια για τη δημιουργία αγωνιστικής πίστας αυτοκινήτων και μοτοσυκλετών στο χώρο.

## Ιστορικό
Το Αεροδρόμιο Τριόδου χρησιμοποιούταν για 20 χρόνια ως αεροδρόμιο πολιτικής αεροπορίας. Λόγω της ανάγκης για μεγαλύτερο διάδρομο, στις 19 Ιουλίου 1970, οι πτητικές λειτουργίες μεταφέρθηκαν στον Κρατικό Αερολιμένα Καλαμάτας. Σήμερα χρησιμοποιείται αποκλειστικά από υπερελαφρά και τηλεχειριζόμενα αεροσκάφη.

## Υποδομές
Το αεροδρόμιο βρίσκεται σε υψόμετρο 11 μέτρων (36 πόδια) από τη στάθμη της θάλασσας. Έχει έναν διάδρομο διεύθυνσης 16/34 με ασφάλτινη επιφάνεια. Οι διαστάσεις του είναι 1.200x40 μέτρα (3.937x131 πόδια).

## Παραπομπές

Κατηγορία:Αεροδρόμια στην Ελλάδα
Κατηγορία:Περιφερειακή ενότητα Μεσσηνίας
Πυρκαγιά της Μόσχας (1571)

Η **Πυρκαγιά της Μόσχας** συνέβη τον Μάιο του 1571, όταν οι δυνάμεις του Κριμαϊκού Χανάτου του Χαν Ντεβλέτ Α΄ Γκιρέι (Χανάτο της Κριμαίας) εισέβαλαν στην πόλη της Μόσχας κατά τη διάρκεια των Ρωσοκριμαϊκών πολέμων.  

## Η αρχή από τα προάστια
Υπό τις εντολές του Χαν πυρπολήθηκαν στις 24 Μαΐου τα προάστια της πόλης, αλλά ο δυνατός άνεμος που φυσούσε μετέφερε γρήγορα τις φλόγες και στην υπόλοιπη Μόσχα και στην πόλη ξέσπασε καταστροφική πυρκαγιά.

## Πολλαπλές καταστροφές
Σύμφωνα με το Γερμανό συγγραφέα Χάϊνριχ φον Στάντεν (Heinrich von Staden), που τότε βρισκόταν στην υπηρεσία του Ιβάν του Τρομερού (ο ίδιος ο Χάϊνριχ φον Στάντεν ισχυριζόταν ότι ήταν και μέλος της Οπρίτσνινα),  η πόλη, το παλάτι του Κρεμλίνου, το κτίριο, όπου στεγαζόταν η Οπρίτσνινα και τα προάστια κάηκαν ολοσχερώς μέσα σε έξι μόνο ώρες. Ήταν μια μεγάλη καταστροφή, από την οποία δεν μπορούσε να ξεφύγει εύκολα κανείς. 

## Απολογισμός της καταστροφής - Απώλειες των κατοίκων
Οι κάτοικοι κατέφευγαν σε πέτρινες εκκλησίες για να ξεφύγουν από τις φλόγες, αλλά ακόμα και αρκετές από αυτές κατέρρεαν. Άλλοι πήδηξαν, επίσης, στον ποταμό Μόσκοβα για να ξεφύγουν, αλλά πολλοί που δεν γνώριζαν κολύμβηση, επίσης πνίγηκαν.  Η πυριτιδαποθήκη του Κρεμλίνου εξερράγη και εκείνοι που κρύβονταν στα υπόγεια κελάρια του κάστρου, πέθαναν από ασφυξία.  
Ο Τσάρος Ιβάν ο Τρομερός διέταξε οι νεκροί που κείτονταν στους δρόμους να ρίχνονται στο ποτάμι, που υπερχείλισε και πλημμύρισαν διάφορες περιοχές της πόλης. Ο Βρετανός (Άγγλος) εξερευνητής και διπλωμάτης Τζέρομ Χόρσεϋ (Jerome Horsey, 1550–1626), έγραψε ότι χρειάστηκε περισσότερο από ένας χρόνος για απομακρυνθούν όλα τα σώματα των θυμάτων της πυρκαγιάς αυτής.

Ήταν μία από τις πιο σοβαρές πυρκαγιές στην ιστορία της πόλης της Μόσχας.  Οι ιστορικοί εκτιμούν ότι ο αριθμός των θυμάτων της πυρκαγιάς κυμαίνεται από 10.000 έως και 80.000 κατοίκους.  Οι ξένοι επισκέπτες που είχαν τη δυνατότητα να επισκεφθούν την πόλη, πριν και μετά την πυρκαγιά, περιέγραψαν την αισθητή μείωση του πληθυσμού της Μόσχας, ενώ ο ίδιος ο Ιβάν ο Τρομερός απέφευγε την παραμονή στην πόλη για αρκετά χρόνια μετά την πυρκαγιά, λόγω και της έλλειψης των κατάλληλων συνθηκών, προς κατοίκηση, για τον ίδιο και το περιβάλλον του.  Η προσπάθεια του Χανάτου της Κριμαίας, να επαναλάβει την επιδρομή το 1572, οδήγησε στην Μάχη του Μολοντί, 40 μίλια (περίπου 74 χιλιόμετρα) νότια της Μόσχας.

## Δείτε επίσης
* Ρωσοκριμαϊκοί πόλεμοι 

## Παραπομπές


Κατηγορία:Ιστορία της Ρωσίας
Κατηγορία:Πυρκαγιές στη Ρωσία
Κατηγορία:Καταστροφές στη Ρωσία
Κρατικός Αερολιμένας Καστελλίου

Το **Στρατιωτικό Αεροδρόμιο Καστελλίου** (συντομογραφίες: ICAO: **LGTL**, ΥΠΑ: **ΚΑΤΛ**) είναι στρατιωτικό αεροδρόμιο που βρίσκεται στο Καστέλλι, στο νομό Ηρακλείου.

Το Αεροδρόμιο βρίσκεται σε υψόμετρο 360 μέτρων (1.180 πόδια) από τη στάθμη της θάλασσας.

Στην ίδια περιοχή (όμως στην περιοχή αλλών κοινοτήτων), παραπλεύρως του στρατιωτικού αεροδρομίου, αναμένεται να κατασκευαστεί ο Νέος Διεθνής Αερολιμένας Ηρακλείου Κρήτης ο οποίος και θα αντικαταστήσει τον υφιστάμενο Κρατικό Αερολιμένα Ηρακλείου «Νίκος Καζαντζάκης». Η έναρξη λειτουργίας είναι προγραμματισμένη για τις **5 Φεβρουαρίου του 2027**. 

Σε μελέτη της Περιφέρειας Κρήτης, προβλέπεται η σιδηροδρομική σύνδεση του Ηρακλείου με τον νέο αερολιμένα.

## Παραπομπές


Κατηγορία:Στρατιωτικά αεροδρόμια στην Ελλάδα
Κατηγορία:Περιφερειακή ενότητα Ηρακλείου